stanford-oval/wikipedia huggingface dataset:
מואנה (סרט, 2026)
הערות שוליים

↑  Earl, William (2023-04-03). "'Moana' Live-Action Remake Set at Disney With Dwayne Johnson Returning". Variety (באנגלית אמריקאית). נבדק ב-2023-04-03.
↑  Kit, Borys (2023-05-31). "Disney's Live-Action 'Moana' Taps Hamilton Helmer Thomas Kail as Director". The Hollywood Reporter. נבדק ב-31 במאי 2023. {{cite web}}:  (עזרה)
↑  "'Moana', 'Lilo & Stitch' among Hawaii productions halted as actors join writers on strike". Hawaii Public Radio. 14 ביולי 2023. נבדק ב-18 ביולי 2023. {{cite news}}:  (עזרה)
↑  Ulatowski, Rachel (2024-02-10). "Live-Action Moana Movie Gets Casting Update After Surprise Sequel Announcement". ScreenRant (באנגלית). נבדק ב-2024-02-24.
↑  D'Alessandro, Anthony (12 ביוני 2024). "Disney Finds Their Live-Action 'Moana' In Catherine Laga'aia". Deadline Hollywood (באנגלית). נבדק ב-12 ביוני 2024. {{cite web}}:  (עזרה)
↑  Shayo, Lukas (6 ביולי 2024). "Moana Live-Action Filming Start Month Confirmed By Dwayne Johnson". Screen Rant. נבדק ב-6 ביולי 2024. {{cite web}}:  (עזרה)
↑  Hermanns, Grant (25 במאי 2024). "Moana Live-Action Filming Start Window Revealed By Dwayne Johnson With BTS Video". Screen Rant (באנגלית אמריקאית). נבדק ב-27 במאי 2024. {{cite web}}:  (עזרה)
↑  Ho, Rodney (2 באוגוסט 2024). "What's filming in Georgia in August 2024?". The Atlanta Journal-Constitution. נבדק ב-21 באוגוסט 2024. {{cite web}}:  (עזרה)
↑  "Production Weekly – Issue 1391 – Thursday, February 29, 2024 / 178 Listings – 38 Pages". Production Weekly. 29 בפברואר 2024. ארכיון מ-2 במרץ 2024. נבדק ב-2 במרץ 2024. {{cite web}}:  (עזרה)
↑  Rajput, Priyanca (2023-04-25). "Disney's Live-action Moana sets Hawaii and Georgia shoot". Kemps Film and TV Production Services Handbook (באנגלית אמריקאית). נבדק ב-2023-04-25.
↑  "Oscar Faura". LUX Artists. נבדק ב-8 בינואר 2024. {{cite web}}:  (עזרה)
1 2  Couch, Aaron (5 באפריל 2024). "Disney Sets 'Toy Story 5,' 'Mandalorian & Grogu' for 2026, Delays Live-Action 'Moana' by a Year". The Hollywood Reporter. נבדק ב-5 באפריל 2024. {{cite web}}:  (עזרה)
↑  McClintock, Pamela; Couch, Aaron (13 ביוני 2023). "Avatar 3 Pushed a Year to 2025, Two Star Wars Movies Head for 2026 and Avengers Films Delayed". The Hollywood Reporter. ארכיון מ-13 ביוני 2023. נבדק ב-14 ביוני 2023. {{cite web}}:  (עזרה)
↑  Rubin, Rebecca (2024-02-09). "'Moana 2' Was Supposed to Be a Disney+ Series. Why It's Hitting Movie Theaters Instead". Variety (באנגלית אמריקאית). נבדק ב-2024-02-09.
↑  "Moana Live-Action Film Likely to Be Delayed by Disney After Moana 2 Announcement". Movies (באנגלית). נבדק ב-2024-02-24.
קתי בייקר

| --- | --- |

קתי בייקר בטקס האמי, 1993
 לידה:  8 ביוני 1950 (בת 74) מידלנד, ארצות הברית 
 מדינה:  ארצות הברית 
 תקופת הפעילות:  מ-1983 
 מקום לימודים:  אוניברסיטת קליפורניה בברקלי 
 בן זוג:  סטיבן רובמן
 פרסים והוקרה:  פרס עולם התיאטרון (1984)  Viewers for Quality Television (1995)  Locarno International Film Festival Best Actress Award (2005)  פרס אמי לשחקנית הטובה ביותר בסדרת דרמה (1993)  פרס אמי לשחקנית הטובה ביותר בסדרת דרמה (1995)  Viewers for Quality Television (1994)  פרס אגודת מבקרי הקולנוע הלאומית לשחקנית המשנה הטובה ביותר (1988)  פרס גלובוס הזהב לשחקנית הטובה ביותר – סדרות דרמה (1994)  Obie Award for Distinguished Performance by an Actress (1984)  פרס אגודת מבקרי הקולנוע של בוסטון לשחקנית המשנה הטובה ביותר (1988)  פרס אמי לשחקנית הטובה ביותר בסדרת דרמה (1996) 
 פרופיל ב-IMDb
 
קתרין ויטון "קתי" בייקר (באנגלית: Katherine Whitton "Kathy" Baker; נולדה ב-8 ביוני 1950) היא שחקנית קולנוע וטלוויזיה אמריקאית זוכת פרס גלובוס הזהב ושלושה פרסי אמי על תפקידה כד"ר ג'יל ברוק בסדרה "סודות העיר".
ביוגרפיה

בייקר נולדה בעיר מידלנד שבטקסס, בתם של הלן אנדרה, ילידת צרפת, וג'ון סיוונד בייקר.
גדלה בקהילת אגודת הידידים.
בייקר למדה משחק בבית ספר לאומנויות שבולנסיה קליפורניה, קיבלה תואר בצרפתית ב"אוניברסיטת קליפורניה בברקלי".
לאחר מכן נסעה לצרפת כדי ללמוד בישול ב"קורדון בלו".
כשחזרה לארצות הברית עבדה בתור עוזרת שף והתאמנה ב"תיאטרון הקסם" שבסן פרנסיסקו.
הופעותיה מצאו חן בעיניי המחזאי-שחקן סם שפרד שהחליט ללהק אותה מיידית בהפקותיו.
לבייקר שני ילדים מנישואיה הראשונים לדונלד קאלימיירי.
נישאה בפעם השנייה ב-2003 לבמאי סטיבן רובמן.
קריירת משחק

בייקר החלה את דרכה בהוליווד בסרט "הצוות המובחר" בתפקיד לואיס אשתו של האסטרונאוט אלן שפרד (סקוט גלן).
בייקר זכתה להכרה ראשונה ב-1987 כשהועמדה לפרס אינדפנדנט ספיריט על הופעתה בתור פונצ'י, הפרוצה של הסרסור פאסט בלאק (מורגן פרימן) בהפקתם של מנחם גולן ויורם גלובוס "עיתונות שחורה".
ב-1989 זכתה לשחק בתפקידים משמעותיים לצידם של כוכבי קולנוע כמו ג'ק למון בדרמה הקומית "אבא" ורוברט דה נירו בדרמה "ג'ק סכינאי".
בייקר זכתה לפרסום משמעותי ראשון ב-1990 בפנטזיה הקודרת של טים ברטון "המספריים של אדוארד" בזכות תפקידה בתור ג'ויס מונרו השכנה המטופחת של פג בוגס (דיאן ויסט) שמנסה לפתות את אדוארד החריג בעל ידי המספריים (ג'וני דפ) ולאחר מכן מסיתה את העיירה כולה כנגדו.
את הצלחתה המקצועית המרשימה (שלושה  פרסי אמי, פרס גלובוס הזהב ופרס גילדת שחקני המסך לשחקנית הטובה ביותר בסדרת דרמה) קצרה בייקר על תפקידה בארבע עונות סדרת הדרמה "סודות העיר" בתור רופאת העיירה רומא שבויסקונסין ד"ר ג'יל ברוק.
ב-1997 שיחקה בייקר את הלן אמם של המתבגרים ג'סיי (בילי קרודופ) ודאג הולט (חואקין פיניקס) בדרמה הרומנטית "להמציא את האהבה".
ב-1999 הופיעה בעיבוד הקולנועי של לאסה הלסטרם לרומן "תקנות בית השכר" בתור אחות בית היתומים המסורה אנג'לה.
בשנת 2000 השתתפה בייקר בסרטו הראשון של רודריגו גרסיה "דברים שאפשר לדעת עליה" וגילמה את האם החד הורית רוז.
ב-2003 שיחקה בדרמת המלחמה התקופתית "קולד מאונטן" בתור סאלי סוונגר שכנה של אדה מונרו (ניקול קידמן), ב-2004 גילמה את בברלי אמה של ג'נה ריינק (ג'ניפר גארנר) בקומדיה "פתאום 30".
ב-2008 שיחקה בייקר את ג'ין אשתו לשעבר של הארווי שיין (דאסטין הופמן) בסרט "הזדמנות אחרונה לאהבה".
מחוץ לתעשיית הסרטים הופיעה בייקר בסדרות "בוסטון פאבליק" בתור המורה מרדית' פיטרס ו"מדיום" בתור אמה של הדמות הראשית אליסון דובואה (פטרישה ארקט).
פילמוגרפיה > קולנוע

הצוות המובחר (1983) - בתפקיד: לואיז שפרד
פרשת רצח (1986) - בתפקיד: מגי גרשהאם
עיתונות שחורה (1987) - בתפקיד: פאנצ'י
נקי (1988) - בתפקיד: צ'רלי סטנדרס
ניגון לנצח (1988) - בתפקיד: מרתה סינקלייר
אבא (1989) - בתפקיד: אנני
ג'ק סכינאי (1989) - בתפקיד: מרתה
המספריים של אדוארד (1990) - בתפקיד: ג'ויס
מר פרוסט (1990) - בתפקיד: מרגרט בילינגס
מילכוד 99 (1992) - בתפקיד: ד"ר דיאנה וולטון
הקורבן השמיני (1992) - בתפקיד: מרגי רוס
אשה לשניים (1993) - בתפקיד: ג'ניס אוליבר
יום הולדת שמח, ג'יליאן (1996) - בתפקיד: אסתר וויילר
להמציא את האהבה (1997) - בתפקיד: הלן הולט
תקנות בית השיכר (1999) - בתפקיד: האחות אנג'לה
עונה בשביל חלומות (1999) - בתפקיד: רות דוייל
דברים שאפשר לדעת עליה (2000) - בתפקיד: רוז
עשרה סיפורי אהבה זעירים (2001) - בתפקיד: ג'אנין מקגרגור
בית משפחת גלאס (2001) - בתפקיד: ננסי ראיין
טנגו התהקשות (2002) - בתפקיד: מרדית פיטרס
קולד מאונטן (2003) - בתפקיד: סאלי סוואנגר
פתאום 30 (2004) - בתפקיד: בד רינק
9 נשמות (2005) - בתפקיד: קאמיל
כל אנשי המלך (2006) - בתפקיד: גברת בורדן
מועדון הקריאה של ג'יין אוסטן (2007) - בתפקיד: ברנדט
גוונים של ריי (2008) - בתפקיד: ז'אנט ראהמן
הזדמנות אחרונה לאהבה (2008) -בתפקיד: ג'ין
מיס אף אחת (2010) - בתפקיד: קלייר מק'קינלי
סערת רוחות (2011) - בתפקיד: שרה
נשק של תקווה (2011) - בתפקיד: רות מק'גרו
בחזרה לאפס (2014) -  בתפקיד: קתלין קלגהאן
הסיפור של אדליין (2015) - בתפקיד: קתיו ג'ונס
הבלדה של לפטי בראון (2017) - בתפקיד: לאורה ג'והאנסון
אהבה, איך שלא תסתכלו על זה (2020) - בתפקיד: דיאנה
פילמוגרפיה > טלוויזיה

סודות העיר (1992–1996) - בתפקיד: ד"ר ג'יל ברוק
אקדח (1997) - בתפקיד: דורה הוצ'פלדר
מדלת לדלת (2002) - סרט טלוויזיה של TNT - בתפקיד: גלאדיס סאליבן
צעיר מידי מכדי להיות אבא (2002) - סרט טלוויזיה - בתפקיד: סוזאן פרימן
Sucker Free City‏ (2004) - סרט טלוויזיה - בתפקיד: קליאו וייד
אבות ובנים (2005) - סרט טלוויזיה - בתפקיד: נורה
ג'סי סטון: שינוי הים (2007) - סרט טלוויזיה - בתפקיד: רו גאמון
גדולים מכדי להיכשל (2011) - סרט טלוויזיה של HBO - בתפקיד: וונדי פאולסון
מחשבות רצחניות (2014) - בתפקיד: מארי בורג'ס
Big Time in Hollywood, FL‏ (2015) - בתפקיד: דיאנה
קולוני (2016) - בתפקיד: פיליס
ערים תאומות (2016) - סרט טלוויזיה - בתפקיד: ג'אניס שווארץ
החווה (2016–2020) - בתפקיד: ג׳ואן
I'm Sorry ‏(2017) - בתפקיד : שרון
אהבה (2018) - בתפקיד: ויקי קרויקשאנק
פטרנו (2018) - סרט טלוויזיה - בתפקיד: סו פטרנו
רופאי שיקגו (2019) - בתפקיד: נאנסי גאדס
Orphan Black: Echoes‏ (2023) - בתפקיד: מליסה מילר.
Teacup ‏(2024) -בתפקיד: אלן צ'נוות'.
הבוגאטיר האחרון: שליח האופל

| --- | --- |

 מבוסס על:  דמויות מהמיתולוגיה הסלאבית
 בימוי:  דמיטרי דיאצ'נקו
 הופק בידי:  מרינה ג'יגאלובה-אוזקן אדוארד אילויאן
 תסריט:  ויטאלי שליאפו דמיטרי יאן ואסילי קוצנקו פאבל דנילוב איגור טודבאסב
 שחקנים ראשיים:  ויקטור חוריניאק מילה סביצקאיה ילנה יאקובלבה סרגיי בורונוב
 צילום:  סרגיי טרופימוב
 מדינה:  רוסיה רוסיה
 חברת הפקה:  וולט דיסני YBW Group
 חברה מפיצה:  WDSSPR VGTRK
 הקרנת בכורה:  23 בדצמבר 2021
 שפת הסרט:  רוסית
 סוגה:  סרט קומדיה סרט לכל המשפחה
 תקציב:  454,237,000 מיליון רובל רוסי
 הכנסות:  1,905,922,278 מיליון רובל רוסי
 סרט קודם:  הבוגאטיר האחרון: שורש הרע
 bogatyr.disney.ru
 דף הסרט ב־IMDb
הבוגאטיר האחרון: שליח האופל (ברוסית: Последний богатырь: Посланник тьмы) הוא סרט קולנוע מסוגת פנטזיה בהפקה רוסית. סרט המשך לסרט הבוגאטיר האחרון: שורש הרע. זהו סרט מסוגת הפנטזיה הקומית שהופק בשיתוף פעולה עם חברת חברת וולט דיסני - חבר המדינות (נציגת חברת וולט דיסני ברוסיה) בשיתוף פעולה עם חברת ההפקות הרוסית Yellow, Black and White. בדומה לשני הסרטים הקודמים בסדרה, הסרט הפך לשובר קופות, כאשר בסרט צפו למעלה מ-2 מיליון איש בשבוע הראשון להקרנתו והוא הכניס יותר מ-1.9 מיליארד רובל רוסי למרות המגבלות וההשלכות של מגפת הקורונה ברוסיה.
לדברי המפיק ויאטלי שליאפו, "כל הגיבורים יעברו לעולם המודרני, כשבקתה על רגלי תרנגולת תלך לאורך קוטוזובסקי פרוספקט" במוסקבה. בניגוד לעלילת הסרט הקודם שהתרחשה כולה בעולם הפנטזיה "בלוגוריה" עלילת הסרט השלישי תתרחש במוסקבה, כאשר הגיבורים יחפשו אחר ציפור עוף החול שנמלטה מהרודנות של קושצ'יי אל המוות, בעולם בלוגוריה.
צוות השחקנים הראשי של סדרת הסרטים הזו נשאר זהה לסרט הקודם: ויקטור חוריניאק, מילה סיבאצקיה, יקטרינה וילקובה, ילנה יאקובלבה, סרגיי בורונוב ואחרים. אליהם יצטרף פיליפ קירקורוב המגלם את ציפור האש המסתתרת במוסקבה המודרנית בדמות גבר.
עלילה

סוף סוף איוואן צבר כוח הרואי, הקוסם הרשע רוגולב הובס ועכשיו ארץ בלוגוריה כולה מתכוננת לחגיגה של ממש: איוון הולך לשאת את וסיליסה לאישה וכולם מחכים לחגיגת הנישואין, בעוד הזוג פותר בעיות אופייניות כמעט לכל זוג שזה עתה נישא. איזו שמלה על הכלה ללבוש? האם טבעות פשוטות או קסומות? טיול ירח דבש - על רגלי עוף או בטיט? בעיצומן של ההכנות לחג, האופל מתעורר שוב: וסיליסה נחטפת על ידי שליח האופל ובתום המרדף איוואן וחבריו מוצאים את עצמם במוסקבה המודרנית. עבור תושבי בלוגוריה זהו עולם קסום בו אנשים נעים במרכבות מוזרות, מדברים עם טבליות שטוחות ולא מצליחים להבדיל בין קסם אמיתי לצעצועי ילדים זולים. אבל, כפי שמתברר, בעולם הזה, זה לצד זה עם אנשים רגילים, גיבורי האגדות הישנים מתיישבים היטב ובעזרתם יש לאיוואן סיכוי לנצח סוף סוף את כוחות האופל העתיקים.
שחקנים ודמויות

ויקטור חוריניאק – איוואן נאידונוב
מילה סיבאצקאיה – ואסיליסה
ילנה יאקובלבה – באבא יאגה
יבגני דיטלוב – דובריניה ניקיטיץ'
וולפגנג צ'רני – אליושה פופוביץ'
פיליפ קירקורוב – ציפור האש
סמצ'ב – צ'ודו-יודו
סרגיי בורונוב – וודינוי, אדון הנהרות, האגמים והימים
אלכסנדר קוחארנקו – בוגאטיר
ולדימיר איפאטוב – בויאר
טימופיי טריבונצב – לשיי, רוח יער המהתל ומתעתע באנשים ביער
קיריל זייצב – פיניסט
הפקה

הסרט הוכרז על ידי חברת VGTRK ואולפני Yellow, Black and White Group, זמן קצר לאחר צאת הסרט הקודם לאקרנים והופק מיד לאחר השלמת ההפקה על הבוגאטיר האחרון: שורש הרע. צילומי סרט המשך שכונה "הבוגאטיר האחרון 3" נערכו בקרליה, מחוז פרם, סוצ'י, פרברי מוסקבה ובעיירה בארוויחה. הצילומים לסרט נערכו בסתיו 2019 והושלמו עוד לפני פרוץ מגפת הקורונה ברוסיה.
הערות שוליים

↑  Приключения в Москве: вышел трейлер фильма "Последний богатырь 3"‏, smotrim.ru
↑  "Для меня эта история очень личная": режиссер Дмитрий Дьяченко о "Последнем богатыре", vesti.ru
↑  הבוגאטיר האחרון 3 באתר Filmpro.ru מבית VGTRK
1 2  הבוגאטיר האחרון: שליח האופל באתר קרן הקולנוע הרוסי
↑  "Последний богатырь 3" показал класс в канун Нового года
↑  Жар-Киркоров и AC/DC: зрители делятся эмоциями от просмотра "Последнего богатыря"
↑  קדימון הסרט (ברוסית)
↑  הבוגאטיר האחרון 3 באתר Kinoafisha.info
↑  "הבוגאטיר האחרון 3" בפורטל Kinopoisk.ru
↑  הבוגאטיר האחרון 2 באתר vokrug.tv
↑  "Последний богатырь. Посланник тьмы" приближается к лидерам проката
1 2  הבוגאטיר האחרון 3, באתר Vesti.ru
↑  Завершается работа над фильмом-сказкой "Последний богатырь-3"
| "הבוגאטיר האחרון" | "הבוגאטיר האחרון" | "הבוגאטיר האחרון" | "הבוגאטיר האחרון" |  |
| --- | --- | --- | --- | --- |
| הבוגאטיר האחרון | הבוגאטיר האחרון: שורש הרע | הבוגאטיר האחרון: שליח האופל |  |  |
| ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה | ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה | ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה | ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה |  |
ספין-אוף וסדרת טלוויזיה: ‏פיניסט: הבוגאטיר הראשון (2025) • הבוגאטיר האחרון: מורשת
הצניחה הגדולה

| --- | --- |

כרזת הסרט בארצות הברית
 בימוי:  סיימון וינסר 
 הופק בידי:  דיאן נבטוף דייוויד מאדן
 תסריט:  ג'ין קווינטאנו, ג'ים קוף 
 עריכה:  או ניקולאס בראון 
 שחקנים ראשיים:  דני גלובר ריי ליוטה דניס לירי קורין נמק
 מוזיקה:  דייוויד ניומן
 צילום:  ראסל בויד 
 מדינה:  ארצות הברית ארצות הברית
 חברת הפקה:  סרטי וולט דיסני, Interscope Communications, פוליגרם 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 28 ביולי 1995
 משך הקרנה:  108 דקות
 שפת הסרט:  אנגלית
 סוגה:  סרט קומדיה 
 מקום התרחשות:  תאילנד 
 הכנסות:  24,078,196 מיליון דולר
 הכנסות באתר מוג'ו:   operationdumbodrop
 אתר רשמי
 דף הסרט ב־IMDb
 
הצניחה הגדולה (באנגלית: Operation Dumbo Drop) הוא סרט דרמה ופעולה משפחתי משנת 1995 בכיכובם של דני גלובר וריי ליוטה.
תקציר העלילה

עלילת הסרט מתרחשת בשנת 1968 במהלך מלחמת וייטנאם. קצין הכומתות הירוקות, סרן ת.ס. דויל (בגילומו של ריי ליוטה), נשלח להחליף את קצין הכומתות הירוקות סאם קייהיל (אותו מגלם דני גלובר) המוצב בכפר דאק-נה שבצפון וייטנאם, שמשתחרר מן הצבא. הכפר משמש עבור קייהיל ואנשי הכוחות המיוחדים שבפיקודו ככבסיס תצפית קדמי על נתיב הו צ'י מין, נתיב הברחת אמצעי לחימה ותחמושת מצפון וייטנאם לטובת הווייטנקונג בדרום. כוחות מצבא צפון וייטנאם הורגים את הפיל של הכפר כפעולת עונשין על שהכפר מסייע לכוחות צבא אמריקניים, נדרשים קייהיל ודויל לספק פיל חדש לכפר בתוך שבוע במטרה להבטיח את תמיכת הכפר במאמץ הצבאי האמריקני. דויל, קייהיל, קצין האספקה דייוויד פול (בגילומו של דניס לירי) ושני צנחנים נוספים מההדיוויזיה המוטסת ה-101 מלווים את הפילה בו-טאט ואת הנער הנוהג בה, לין, במסעם על פני וייטנאם שסועת הקרבות. בשל העובדה שהקבוצה נרדפת על ידי הווייטקונג וצבא צפון וייטנאם נדרשים קייהיל ודויל לתכנן כיצד להצניח את הפילה, שמשקלה כשני טון, מעבר לקווי האויב.
הערות שוליים

↑  דנה צימרמן, "סרטים חדשים", הארץ, ‏ 21.03.1996.
קו המימן

קו המימן או קו 21 ס"מ הוא קו פליטה ספקטרלי המתאים למעבר של אלקטרון באטום מימן נייטרלי בין שתי תת-רמות הראשונות של רמת היסוד (אנ') (1s). ההפרש בין התת-רמות נובע מהמבנה העל-דק של אטום המימן, כלומר פיצול של רמה בעקבות אינטראקציה בין ספין של אלקטרון לבין הספין של הגרעין. כאשר אלקטרון יורד מרמה אנרגטית גבוהה לנמוכה יותר, הוא פולט פוטון בעל אנרגיה של 5.87433 מיקרו אלקטרון וולט, המתאימה לתדר של 1420.40575177 מגה הרץ, כלומר אורך גל של 21.10611405413 סנטימטרים. קו זה המתאים לתחום קרינת מיקרו בספקטרום האלקטרומגנטי.
קו זה מובהק ומובחן בקלות מקווי פליטה אחרים ולכן יש לו שימוש רב בתצפיות אסטרונומיות. לדוגמה, איתור קו זה בגלקסיית שביל החלב ובגלקסיות אחרות מאפשר לקבוע את אחוז המימן מכלל החומר המרכיב את הגלקסיה. הסחת דופלר של קו זה מאפשרת למדוד מהירות סיבוב של גלקסיות ספירליות והרחבות ספקטרליות יכולות לעזור בקביעת הטמפרטורה של החומר.
מבנה על-דק ומנגנון הפליטה

מצב היסוד של אטום המימן (כלומר המצב הקוונטי בעל האנרגיה הנמוכה ביותר האפשרית) מורכב מגרעין האטום (שהוא פרוטון בודד) וענן אלקטרון הקשור אליו. הן האלקטרון והן פרוטון הם בעלי ספין, כלומר יש להם מומנט דיפול מגנטי פנימי. כאשר הספינים של הפרוטון והאלקטרון פונים לאותו הכיוון המצב נקרא "אנטי-מקביל" וכאשר לכיוונים מנוגדים "מקביל" (מכיוון שהמטען החשמלי שלהם הפוך בסימנו). שתי האפשרויות הללו נובעות מדיסקרטיזציה של תנע זוויתי במערכת קוונטית. אינטראקציה בין הספינים משפיעה על הרמה האנרגטית של האטום. כאשר הספינים מקבילים האנרגיה גבוהה יותר מאשר כאשר הם אנטי-מקבילים.
תת-הרמה הגבוהה מבין השתיים מתפצלת לשלושה תת-מצבים מנוונים, כלומר שלושה מצבים בעלי אנרגיה זהה. מתייחסים אליהם כאל רמה בודדת הנקראת טריפלט, וזאת בניגוד לתת-רמה התחתונה שמכילה מצב בודד ונקראת סינגלט. ההפרש האנרגטי בין הטריפלט לסינגלט באטום המימן הוא 5.87433 מיקרו אלקטרון וולט. כאשר האטום דועך מרמת הטריפלט לרמת הסינגלט, הוא פולט את הפרש האנרגיה בצורת פוטון, כלומר, אם נמדוד את עצמת האנרגיה האלקטרומגנטית בתדירות המתאימה נראה קו פליטה. כאשר פוטונים עוברים בתוך החומר, הפוטונים בעלי אנרגיה המתאימה להפרש אנרגטי זה יבלעו בו, תוך עירור האטום הבולע. כלומר הקו יהיה קו בליעה ולא פליטה. האנרגיה של פוטון קובעת את אורך הגל והתדר שלו לפי:
כאשר h הוא קבוע פלאנק, c זו מהירות האור, λ אורך הגל ו-ν התדירות. כך ניתן לאפיין פוטון לפי אורך הגל שלו.
מעבר בין שתי תת-רמות אלה הוא מעבר אסור עם זמן חיים של כ- 10^{7} שנים ולכן כמעט שלא נצפה במעבדות. עם זאת, בתצפיות על גרמי שמיים המכילים כמות גדולה של מימן אטומי כמו למשל ענן בין כוכבי מסוג H I, קו פליטה זה נפוץ מאוד. הקו הוא חד מאוד והרחבתו נובעת מהרחבת דופלר והרחבת לחץ, דבר המאפשר לקבוע תכונות פיזיקליות של גרמי שמיים אלה. טלסקופי רדיו מסוגלים לאתר קווי מימן בקלות.
גילוי

בשנות ה-30 של המאה ה-20 אותרה "לחישה" בתדר הרדיו. "לחישה" זו השתנתה במחזוריות של יום והתברר שמקורה הוא מחוץ לכדור הארץ. עד מהרה התברר שמקור הקרינה אינו מהשמש כפי ששיערו, אלא ממרכז הגלקסיה. הממצאים פורסמו על ידי יאן אורט, שהבין את החשיבות של חיפוש אחרי קווי פליטה בתחום הרדיו. ב-1944 הנדריק ואן דה הולסט (Hendrik van de Hulst) חזה קיום של קו פליטה ממימן נייטרלי עם תדירות של 1420.4058 מגה הרץ שבא מהפרש של שתי תת-רמות סמוכות במצב היסוד של אטום מימן.
קו ה-21 ס"מ נצפה לראשונה ב-1951 על ידי אדוארד מילס פרסל והרולד אירווינג איוון (Harold Irving Ewen) מאוניברסיטת הרווארד. התצפיות אומתו על ידי אסטרונומים הולנדיים יאן אורט וכרסטיאן אלכסנדר מולר ועל ידי אסטרונומים אוסטרליים וילבור נורמן כריסטיאנסן (Wilbur Norman Christiansen) והינדמן (Hindman). לאחר 1952 החלו למפות את המימן הנייטרלי בשביל החלב ובכך הצליחו להבין את המבנה הספירלי של גלקסיה זו.
טמפרטורת הארה

טמפרטורת הארה (Brightness temperature) היא הטמפרטורה שהייתה אמורה להיות לגוף שחור בשיווי משקל תרמודינמי עם סביבתו, על מנת שעוצמת הקרינה שלו תתאים לעוצמה נצפית של גוף אפור בתדר  \nu . עוצמת שטף הקרינה של גוף שחור נתונה על ידי נוסחת פלאנק:

 I_{\nu }={\frac {2h\nu ^{3}}{c^{2}}}{\frac {1}{\exp {\frac {h\nu }{kT}}-1}}

כאשר:
\nu  - תדר הקרינה
h - קבוע פלאנק
c - מהירות האור
k — קבוע בולצמן
ומכאן ש:
T_{b}={\frac {h\nu }{k}}\ln ^{-1}\left(1+{\frac {2h\nu ^{3}}{I_{\nu }c^{2}}}\right)
לטמפרטורת הארה יש שימוש נרחב במדעים פלנטריים ורדיו-אסטרונומיה.
טמפרטורת הספין

ניתן להגדיר טמפרטורה אפקטבית המתארת את ההתפלגות הסטטיסטית של האלקטרונים בין שתי התת-רמות הראשונות, בצבר גדול מספיק של חלקיקי מימן. לטמפרטורה זו קוראים "טמפרטורת ספין". טמפרטורה זו מוגדת על ידי:
{\frac {n_{1}}{n_{0}}}=e^{-T_{*}/T_{s}}
כאשר:
T_{s} -טמפרטורת הספין.
T_{*}=0.0682K -טמפרטורה המתאימה למעבר בין הטריפלט לסינגלט.
n_{0} -צפיפות אטומי המימן ברמת הסינגלט.
n_{1} -צפיפות אטומי המימן ברמת הטריפלט.
ערכה של טמפרטורת הספין מצביע על הרמה האנרגטית בה נמצא הגז ולכן נותנת ביטוי לעצמת הקרינה בתדר המתאים למעבר המדובר. ניתן למדוד את הקו של מימן נייטרלי כסיגנל ביחס לקרינת הרקע הקוסמית. אם טמפרטורת הספין גדולה מטמפרטורת ההארה, אז הסיגנל ייראה בפליטה של 21 ס"מ יחסית לקרינת הרקע הקוסמית. אם טמפרטורת הספין קטנה מטמפרטורת ההארה, אז הסיגנל ייראה בבליעה של קרינת הרקע הקוסמית.
שימושים במחקר > ברדיו-אסטרונומיה

לקרינה באורך גל של 21 סנטימטרים יש יכולת חדירה רבה דרך אטמוספירת כדור הארץ ולכן ניתן למדוד קרינה קוסמית זו באמצעות טלסקופי רדיו קרקעיים.
בהנחה שהמימן הנייטרלי מפולג יחסית באופן אחיד ביקום, נצפה לקבל מכל כיוון מדידה פוטונים המתאימים לאורך גל זה. ההבדל היחיד נובע מהסחת דופלר של קווים אלו עקב תנועה של החומר ביחס למודד (כלומר כדור הארץ). כך ניתן למצוא את המהירות היחסית לכל זרוע ספירלית בגלקסיה שלנו. עקומת סיבוב גלקטית ניתנת למדידה בשיטה זו, כאשר מודדים את מהירות הסיבוב של החומר בגלקסיה כפונקציה של מרחקו מהמרכז.
בנוסף, ניתן להשתמש בקווי הפליטה של מימן על מנת להעריך באופן עקיף את מסתה של גלקסיה ואת הדינמיקה הפנימית שלה ולתת חסם עליון לקבוע הכבידה העולמי (קבוע ניוטון).
שימושים במחקר > קוסמולוגיה

לקו המימן ישנה חשיבות בקוסמולוגיה, בחקר המפץ הגדול. בתקופות הראשונות של היקום הקדום, שררו תהליכים של רקומבינציה (תהליך בו פלזמה של פוטונים, אלקטרונים ופרוטונים החלה להתגבש לגז מימן נייטרלי) וריוניזציה (כלומר יצירה מחדש של יונים). הודות להסחת דופלר לאדום, הקו ניתן לצפייה מכדור הארץ בתדרים של 9–200 מגה הרץ. לתופעה ישנם שני שימושים מרכזיים:
מיפוי עוצמה של הסחת דופלר לקו המימן, יכולה לתת תמונה מדויקת למדי של ספקטרום עוצמת החומר (Matter power spectrum) בתקופה שלאחר תקופת הרקומבינציה.
ניתן למפות את הריוניזציה, כיוון שמימן שעבר יינון יראה כ"חורים" בספקטרום של 21 ס"מ.
הקרינה המדוברת חלשה בערך פי מיליון משאר קרינת הרקע הקוסמית. אבל מאחר שקרינה זו מופיעה כקו ספקטרלי בודד, ניתן להפריד אותה ממקורות הרעש. ניסויים בקרינה של קו המימן בתנאי מעבדה מסובכים למדי. המעבדה צריכה להיות מבודדת היטב מרעשים אחרים פרי ייצור האדם (כמו קרינת רדיו המשמשת לתקשורת) ומקרינה של יונוספירה שיכולים לגרום להתאבכות עם הסיגנל. קיים רעיון של לבצע ניסויים אלו בחלל החיצון, לרבות הירח, בו הפרעות אלו אינן מורגשות.
לתצפיות על קו המימן יש חשיבות גובהה מאוד במחקר הקוסמולוגי, יחד עם ניסיון לאתר גלי כבידה, שיכולים לשפוך אור על החוקי הפיזיקה ששלטו ביקום בשלביו הראשונים.
שימושים במחקר > חישה מרחוק בכדור הארץ

לקו המימן יש חשיבות בשיטות חישה מרחוק. הלוויין SMOS (קיצור של Soil Moisture and Ocean Salinity) של סוכנות החלל האירופאית משתמש בכלי ייחודי בשם MIRAS (קיצור של Microwave Imaging Radiometer with Aperture Synthesis) למדידת מליחות פני האוקיינוסים ולחות הקרקע של כדור הארץ. כלי מדידה זה משתמש בקרינה אלקטרומגנטית בתחום של 1400–1427 מגה הרץ, כלומר תחום המכיל את התדר של קו המימן הנייטרלי. לקו המימן יש חתימה ייחודית ומובהקת שעוזרת לאתר את המימן בקלות.
שימושים במחקר > חיפוש חיים מחוץ לכדור הארץ

בתוכנית SETI, המחפשת אחר חיים מחוץ לכדור הארץ קיימת התעניינות בקו ה-21 ס"מ. לדוגמה, מספר חוקרים הטוענים שציוויליזציות חוצניות ניתנות לאיתור באמצעות תצפיות בתחום המיקרו.
הצעה אחרת היא חיפוש אחר קו בתדרים שהם כפלות שלמות של פאי כפול תדירות קו המימן. מכיוון שפאי הוא מספר טרנסצנדנטי, תדירות כזאת אינה יכולה להיות מושגת בתופעה טבעית ואיתורה יצביע על מקור מלאכותי של הקרינה.
ראו גם

קווי פראונהופר
ספקטרוסקופיית בליעה אטומית
הערות שוליים

↑  כלומר לא יון ולא אטום דאוטריום
↑  Basalla, George (2006). Civilized Life in the Universe. Oxford University Press.
אילוסטרציה של המבנה הדק והמבנה העל-דק באטום המימן.
הפרש אנרגטי בין שתי תת-רמות נובע מהיפוך הספין של האלקטרון
עקומת סיבוב של גלקסיית המשולש (M33). חלק מהעקומה נמדד על ידי הסחת דופלר של קו ה-21 ס"מ
תחריט על דיסקית פיוניר. השרטוט של שני העיגולים בפינה שמאלית עליונה מייצגת מעבר אנרגטי בין הסינגלט לטריפלט באטום המימן. הוא מופיע בשביל לתת קנה מידה אוניברסלי בייקום.
תוכנית משחק

| --- | --- |

 בימוי:  אנדי פיקמן 
 הופק בידי:  גורדון גריי, מארק קיארדי 
 תסריט:  Nichole Millard, Kathryn Price 
 עריכה:  מיכאל יבלוו 
 שחקנים ראשיים:  דוויין ג'ונסון לורן סטורם רוברט טורטי גורדון קלפ Jamal Duff רוב ויליאמס קריסטין לקין פייג' טורקו הייז מקארתור מדיסון פטיס בריאן וייט קירה סדג'וויק מוריס צ'סטנאט רוסלין סאנצ'ס Elizabeth Chambers בפסקה זו רשומה אחת נוספת שטרם תורגמה 
 מוזיקה:  נייתן וונג 
 צילום:  גרג גרדינר 
 מדינה:  ארצות הברית 
 חברת הפקה:  סרטי וולט דיסני, Mayhem Pictures 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  28 בספטמבר 2007 
 משך הקרנה:  110 דק' 
 שפת הסרט:  אנגלית 
 סוגה:  סרט ילדים, סרט קומדיה, American football film 
 מקום התרחשות:  בוסטון 
 תקציב:  22 מיליון דולר
 הכנסות:  146 מיליון דולר
 הכנסות באתר מוג'ו:   gameplan
 אתר רשמי
 דף הסרט ב־IMDb
 
תוכנית משחק (באנגלית: The Game Plan) הוא סרט קומדיה משפחתית אמריקאי שיצא בשנת 2007. את הסרט ביים אנדי פיקמן, וכתבו אותו קת'רין פרייס, אודרי וולס וניקול מילארד. דויין ג'ונסון מככב בתפקיד הראשי, בתור ג'ו קינגמן, קוורטרבק בקבוצת בוסטון רבלס שמגלה בשיא תהילתו שיש לו ילדה בת 8 בשם פייטון.